b'\n_START_ARTICLE_\nMissouri (elv)\n_START_SECTION_\nElvel\xc3\xb8pet\n_START_PARAGRAPH_\nElvens l\xc3\xb8p svarer grovt sett til grensen for isens dekke under den siste istid. _NEWLINE_\xc3\x89n av Missouris kildeelver, Jefferson River, utspringer i fjellene i det s\xc3\xb8rvestlige Montana, fire kilometer vest for Elkhorn ved det nordamerikanske kontinentale vannskille mellom Atlanteren og Stillehavet. En annen kildeelv, Madison River, kommer fra Yellowstone nasjonalpark i staten Wyoming. En tredje kildeelv er Gallatin River. De tre forener seg i Missouri Headwaters State Park syv kilometer nord\xc3\xb8st for byen Three Forks i Montana og danner der elven Missouri._NEWLINE_Den lengre av de tre kildeelvene er Jefferson River (328\xc2\xa0km), og den oppst\xc3\xa5r ved foreningen av de to elver Big Hole River of Beaverhead River (hvis \xc3\xb8vre l\xc3\xb8p heter Red Rock River). Red Rock Rivers kilde er dermed Missouris egentlige kilde, og er ca 45\xc2\xa0kilometer \xc3\xb8st for West Yellowstone i det nordvestlige Wyoming. Red Rock River flyter ned i Clark Canyon-dammen og heter derunder s\xc3\xa5 Beaverhead River. Beaverhead opptar nord\xc3\xb8st for byen Twin Bridges den fra vest tilflytende Big Hole River og blir til Jefferson River._NEWLINE_Kilometrerfastsettelsen av Missouris lengde f\xc3\xb8lger derfor linjen Red Rock-Beaverhead-Jefferson-Missouri._NEWLINE_Etter m\xc3\xb8tet mellom de to nevnte kildeelvene syv kilometer fra Three Forks, flyter Missouri River nordover gjennom canyons, og kommer \xc3\xb8st for Great Falls ut av fjellene. Her er ogs\xc3\xa5 den historisk \xc3\xb8vre grensen for hvor langt skip kan n\xc3\xa5; ovenfor dette sted er str\xc3\xb8mmen for urolig. Her ligger ogs\xc3\xa5 Giant Springs, som mater Roe River (61 meters lengde!). Deretter flyter Missouri  \xc3\xb8stover gjennom Montanas store slettelandskaper. 240 elvekilometer og en mange kilometer bred breddstrekning er vernet som Upper Missouri River Breaks National Monument, f\xc3\xb8r elven demmes opp i Fort Peck Lake. _NEWLINE_Helt vest i Nord-Dakota s\xc3\xb8r for sm\xc3\xa5byen Buford munner Yellowstone River ut i Missouri; p\xc3\xa5 dette sted er den faktisk enda bedere enn Missouri. I den kunstige Lake Sakakawea, hvori de to elvene m\xc3\xb8tes, krysser Missouri grensen til Nord-Dakota.  _NEWLINE_Den flyter s\xc3\xa5 etter hvert s\xc3\xb8r\xc3\xb8stover gjennom denne stat og gjennom S\xc3\xb8r-Dakota der blant annet Cheyenne River tilf\xc3\xb8rer nye vannmengder fra omr\xc3\xa5det rundt Black Hills. Elven fortsetter langs nordre del av det nordlige og \xc3\xb8stlige Nebraska. Den betydelige venstre sideelven James River t\xc3\xb8mmer seg i Missouri i dette avsnittet. Elven danner litt lenger nede og danner deretter den naturlige grense mellom South Dakota og Iowa. _NEWLINE_Den flyter videre forbi Sioux City og Omaha, der den store h\xc3\xb8yre sideelven Platte River munner inn elve, som her danner grensen mellom Nebraska og delstaten Missouri, og den nordlige del av grensen mellom Kansas og Missouri. _NEWLINE_Ved Kansas City i Missouri vender elven \xc3\xb8stover gjennom delstaten Missouri, helt til den bukter seg nord for St. Louis munner ut i Mississippi River overfor grensen til Illinois.'